Rádio Košice

Rádio Košice je komerčná rozhlasová stanica, vysielajúca z Košíc pre veľkú časť východného  Slovenska.

 Vysielanie 
Informačno-hudobná stanica začala vysielať 7. júla 2007 z vysielača v Košiciach. Formát rádia je AOR (adult oriented radio), ktoré je zamerané na aktívnych poslucháčov vo veku do 59 rokov. Jej prioritou je byť kvalitným metropolitným rádiom. Postupne sa jej vysielanie rozšírilo na veľkú časť regiónu a okrem dvanástich nízkovýkonných vysielačov sa dá počúvať na internete a satelite.

Vysielanie Rádia Košice je rozdelené do niekoľkých blokov:Program rádia
 Ranný blok – prináša informačný servis, avíza na aktuálny deň, informácie o počasí a doprave
 Denný blok – tvorí hudobnú kulisu so spravodajskými vstupmi
 Popoludňajší blok – ponúka metropolitné správy, zaujímavé témy a rozhovory
 Večerný a nočný blok – oddychové vysielanie
 Víkendové vysielanie – tvorí prúd hudby s pravidelnými spravodajskými blokmi

Medzi portály patriace pod Rádio Košice patrí aj TV KOŠICE, ktorá obohacuje zvuk o obraz. Informácie, ktoré sú odvysielanie v tejto regionálnej jednotke nájdu poslucháči aj na internetovej stránke KOŠICE ONLINE.

 Vysielače 

 FrekvenciaMHz  Vysielač  ERP(kW)89,5Spišská Nová Ves - Smižany0,2090,1Bratislava - Nové Mesto0,10 90,4  Prešov – Záborské  0,50 90,8  Prešov – Lysá  2,00 91,0  Trebišov – mesto  0,50 91,7  Košice – Heringeš  0,50 91,7  Poprad – mesto  0,50 92,6  Levoča – Úloža  0,5093,2Štrba - Tatranský Lieskovec0,50 95,9  Liptovský Mikuláš – Háje  0,50 97,0  Strážske – komín Chemko  2,00 97,4Stará Ľubovňa - Ľubovniansky hrad 0,50 102,0  Rožňava – mesto  0,20 102,7  Michalovce – silo  0,50 103,2  Moldava nad Bodvou – Žarnov  0,15 106,9  Košice – Bočiar, komín  0,50
* plánovaný vysielač

 Počúvanosť 
Rádio Košice je podľa prieskumu Market & Media & Lifestyle spoločnosti Median SK (2015) s počúvanosťou 0,4 % pätnástou najpočúvanejšou stanicou na trhu.

 Referencie 

 Externé odkazy 
 Oficiálna stránka rádia
 Pokrytie rádia

Košice
Kategória:Vzniklo v 2007
Kategória:Kultúra v Košiciach